	Anexa nr. 2 la HCL nr. ____/______2026

CONTRACT - CADRU DE ÎNCHIRIERE
Nr.________/________________


	CAPITOLUL I: PĂRŢILE
	Art. 1.	COMUNA VĂRBILĂU, cu sediul în comuna Vărbilău, sat Vărbilău, f.n., Centrul civic, județul Prahova, telefon 0244 / 244091 și 0244 / 244202, e-mail: primar@primaria-varbilau.ro, cod fiscal 2844197, cod IBAN _____________________________  deschis la Trezoreria Slănic, reprezentată prin CĂRBUNARU MIHAIL VASILE, având funcția de primar, în calitate de proprietar și 
	S.C. EUSKADI S.R.L., cu sediul în Timișoara, cod 30005, str. Eugeniu de Savoya nr. 12, ap. 11-15, județul Timiș, înregistrat la Registrul Comerțului sub nr. J2004003692358, cod fiscal Ro17021083, fax 0356007926, e-mail office@euskadi.ro, reprezentată prin Dănoiu Dan, având funcția de administrator, în calitate de chiriaș,
	În baza:
	 H.C.L. nr._____/_________ privind punerea la dispoziția S.C. EUSKADI S.R.L. a terenului proprietate privată a comunei Vărbilău, în suprafață de 1.434 m.p., situat în comuna Vărbilău, sat Poiana Vărbilău, înscris în cartea funciară sub nr. 23272, în vederea organizării de șantier pentru executarea contractului de lucrări publice nr. 26/27.04.2026 având ca obiect „Execuție rețele de alimentare cu apă și canalizare în Slănic, Vărbilău și Ștefești”, înţelegem să încheiem prezentul contract de închiriere.  

	CAPITOLUL II: OBIECTUL CONTRACTULUI
	Art. 2. (1) - Obiectul contractului îl reprezintă închirierea unei suprafețe de 1.434 m.p., situat în comuna Vărbilău, sat Poiana Vărbilău, înscris în cartea funciară sub nr. 23272, în vederea organizării de șantier pentru executarea contractului de lucrări publice nr. 26/27.04.2026 având ca obiect „Execuție rețea alimentare cu apă și canalizare în Slănic, Vărbilău și Ștefești”.
	(2) – Predarea imobilului se face în termen de maxim 3 zile de la data încheierii contractului de închiriere, pe baza procesului - verbal de predare-primire, încheiat între proprietar și chiriaș.
 
	CAPITOLUL III: DESTINAŢIA
	Art. 3. (1) - Imobilul închiriat va fi folosit de chiriaş potrivit destinației stabilită la art. 2 alin. (1) din contract.
	(2) - Destinaţia imobilului închiriat nu va putea fi schimbată.

	CAPITOLUL IV: DURATA
	Art. 4. (1) – Închirierea începe de la data încheierii prezentului contract și este valabil până la finalizarea executării contractului nr. 26/27.04.2026 având ca obiect „Execuție rețea alimentare cu apă și canalizare în Slănic, Vărbilău și Ștefești”, dar nu mai mult de 3 ani. 
	(2) Contractul poate fi prelungit la cererea locatarului, prin act adițional, în baza hotarârii Consiliului Local al comunei Vărbilău.

	CAPITOLUL V: CHIRIA
Art. 5. (1) - Chiria este de _____ lei/an şi se plăteşte trimestrial, cel târziu până în ultima zi lucrătoare a fiecărui trimestru.
(2) - Pentru primul an al închirierii, chiria se stabilește proporțional cu perioada din an pentru care se face închirierea și se achită în termen de 10 de zile de la semnarea contractului.
(3) - Pentru ultimul an al închirierii, chiria se stabilește proporțional cu perioada din an pentru care se face închirierea și se achită până la 31 ianuarie.
(4) - Plata chiriei se face în contul ______________ comunei Vărbilău, sau în numerar la casieria Primăriei comunei Vărbilău.
(5) - Valoarea chiriei se va actualiza în luna ianuarie a fiecărui an cu indicele de inflaţie comunicat de INS. În cazul în care după aplicarea indicelui inflaţiei, ar rezulta o valoare anuală a preţului pentru anul în curs mai mică decât cea stabilită pentru anul anterior, preţul închirierii nu se va modifica.

	CAPITOLUL VI: DREPTURI ȘI OBLIGAȚII
Art. 6. – Proprietarul are următoarele drepturi și/sau obligații: 
	a) să predea terenul, pe bază de proces-verbal, încheiat după semnarea contractului;
b) să încaseze chiria, în conformitate cu dispozițiile contractului de închiriere, precum și taxa pe teren, în condițiile prevăzute de Codul fiscal;
c) să asigure folosința netulburată a terenului pe tot timpul închirierii;
	d) să controleze executarea obligațiilor chiriașului și respectarea condițiilor închirierii, ori de câte ori este nevoie, fară a stânjeni folosința terenului de către chiriaș.

	Art. 7. - Chiriașul are următoarele drepturi și/sau obligații:
	a) să nu aducă atingere dreptului de proprietate publică prin faptele şi actele juridice săvârşite;
	b) să achite chiria, taxa pe teren şi, dacă este cazul, plata utilităților corespunzătoare spațiilor amplasate pe terenul închiriat;
	c) să folosească terenul conform destinaţiei sale;
	d) să exploateze imobilul închiriat ca un bun proprietar;
	e) să restituie bunul, pe bază de proces-verbal, la încetarea, din orice cauză, a contractului de închiriere.
	
CAPITOLUL VII: RĂSPUNDEREA CONTRACTUALĂ
	Art. 8. (1) În cazul în care chiriaşul nu achită proprietarului chiria datorată la termenele prevăzute în prezentul contract, el datorează 1% cu titlu de majorări de întârziere, din cuantumul chiriei neachitate în termen, calculată pentru fiecare lună sau fracțiune de lună, începând cu ziua imediat următoare termenului de scadență și până la data stingerii sumei datorate inclusiv.
(2) În cazul în care chiriaşul foloseşte terenul contrar destinaţiei stabilite, contractul de închiriere se reziliază de plin drept, în baza unei notificări transmisă în acest sens.
	(3) Neîndeplinirea, în parte sau în tot, a condiţiilor stabilite prin prezentul contract şi la termenele fixate, dă dreptul proprietarului, în baza unei notificări transmise, fără intervenția instanței de judecată, să considere contractul reziliat.
	(4) Notificările prevăzute la acest capitol se transmit cu 30 de zile anterior luării măsurilor. 

	CAPITOLUL VIII: CESIUNEA CONTRACTULUI DE LOCAŢIUNE
	Art. 9. Chiriașul nu are dreptul să încheie o sublocațiune sau să cedeze locațiunea.
				
	CAPITOLUL IX: FORŢA MAJORĂ
	Art. 10. (1) - Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul contract.
	(2) - Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.
	(3) - Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5(cinci) zile de la apariţie, iar dovada forţei majore se va comunica în maximum 15(cincisprezece) zile de la apariţie.
	(4) - Data de referinţă este data ştampilei poştei de expediere.
	(5) - Partea care invocă forţa majoră are obligaţia să aducă la cunoştinţa celeilalte părţi încetarea cauzei acesteia în maximum 15(cincisprezece) zile de la încetare.
	(6) - Dacă aceste împrejurări şi consecinţele lor durează mai mult de 6 (şase) luni, fiecare partener poate renunţa la executarea contractului pe mai departe. În acest caz, nici una din părţi nu are dreptul de a cere despăgubiri de la cealaltă parte, dar ele au îndatorirea de a-şi onora toate obligaţiile până la această dată.

	CAPITOLUL X: ÎNCETAREA CONTRACTULUI
	Art. 11. - (1) Contractul de închiriere încetează în cazurile următoare:
a) prin acordul părților;
b) la expirarea duratei stabilită în contractul de închiriere, dacă părțile nu convin în scris prelungirea acestuia, în condițiile legii;
c) în cazul în care interesul național sau local o impune, prin denunțare unilaterală de către proprietar;
d) din cauze obiective dovedite cu documente justificative prin denunțare unilaterală de către chiriaș, cu plata unor despăgubiri în sarcina acestuia;
e) prin insolvență, faliment, lichidare sau suspendarea activității persoanei juridice.
(2) În situațiile prevăzute la lit. c - d încetarea închirierii va opera după expirarea unei perioade de 10 zile de la primirea notificării făcută de către proprietar.
(3) Contractul de închiriere se reziliază în următoarele cazuri:
a) în cazul nerespectării obligațiilor contractuale de către proprietar;
b) în cazul nerespectării obligațiilor contractuale de către chiriaș, alta decât neplata chiriei, cu plata unei despăgubiri în sarcina acestuia;
c) în cazul neplății chiriei anuale în termen de 30 de zile de la data limită de 31 martie a fiecărui an, pentru anul în curs.
(4) În cazurile prevăzute la alin.(3), lit.b, valoarea despăgubirii se calculează prin aplicarea unui procent de 0,1 % din valoarea chiriei lunare, pentru fiecare lună rămasă până la expirarea contracului.
(5) La încetarea contractului de închiriere, din orice cauză, chiriașul este obligat să restituie bunul ce a fost utilizat de acesta în derularea închirierii.

	CAPITOLUL XI: CLAUZA DE NESCHIMBARE
	Art. 12. (1) - Prezentul contract conţine un număr de 12 (douăsprezece) capitole şi un număr de 13 (treisprezece) articole, ultimul capitol fiind intitulat ”Soluționarea litigiilor” care are un articol.
	(2) - Părţile cunosc conţinutul contractului şi ale prezentei clauze şi semnează.
	(3) - Orice modificare a prezentului contract nu se poate face decât cu acordul părţilor, consemnat într-un act adiţional.
	
	CAPITOLUL XII: SOLUŢIONAREA LITIGIILOR
	Art. 13. - Orice litigiu decurgând din sau în legătură cu acest contract, inclusiv referitor la validitatea, interpretarea, executarea ori desfiinţarea lui, se va soluţiona pe cale amiabilă sau de către instanţele judecătoreşti competente.

Prezentul contract s-a încheiat și semnat astăzi ..................... în ......... exemplare.
  

    PROPRIETAR, 				                              CHIRIAȘ,
COMUNA VĂRBILĂU					   	   S.C. EUSKADI S.R.L.

       Primar,							        Administrator,
      Cărbunaru Mihail Vasile						Dănoiu Dan

